Familjuvikuskifti fyri smábarnafamiljur við serligum avbjóðingum Javni skipar í vikuskiftinum 18-19 juni fyri einum familjuvikuskifti fyri smábarnafamiljur, har okkurt av børnunum ber brek. Tiltakið er ætlað smábarnafamiljum, ið hava eitt barn við einhvørjum breki-ikki avmarkað til menningartarn. Javni metir, at fleiri av viðurskiftunum eru eins, hóast brekini eru ymisk. Á skránni verður m. a. upplegg um evni, ið hava serligan týdning, tá familjan hevur serligar avbjóðingar. Men ein líka so týdningarmikil partur av tiltakinum er, at familjurnar hittast, og hugna sær saman. Vit vilja skapa karmar um at øll, bæði stór og smá, skulu fáa eina góða uppliving. Ímeðan tiltøk eru á skránni fyri foreldrini koma fólk uttanífrá at taka sær væl av børnunum. Góðir karmar fyri alla familjuna bæði inni og úti